Lord Roberts het die Union Jack (wat deur sy vrou, Nora, gemaak is) gehys, skryf Albrecht Holm en Diedré Viljoen in Mure wat praat.
Die Raadsaal, wat die setel was van die ZAR-regering, is toe ook deur die Britte vir daardie doel gebruik. Tog was die somermaande in die raadsaal veels te warm, en lord Roberts-hulle moes seilkappe teen die vensters laat aanbring om die Transvaalse son uit te hou. Die vrouebeeld bo-op die toring is ’n simbool van vryheid.